আন্তর্জাতিক ডেস্ক: তেল আবিব থেকে জেরুসালেমে দূতাবাস সরিয়ে নেয়ার পরিকল্পনা করায় অস্ট্রেলিয়াকে সতর্ক করেছে ইন্দোনেশিয়া। সোমবার ইন্দোনেশিয়ার পর্যটন বালিতে দেশটির প্রেসিডেন্ট জোকো উইদোদোর সাথে বাণিজ্য চুক্তি বিষয়ক দ্বিপক্ষীয় বৈঠকের পর অস্ট্রেলিয়ার সাবেক প্রধানমন্ত্রী ম্যালকম টার্নব্যুল জানান, যুক্তরাষ্ট্রের প্রদর্শিত পথ অনুসরণ করে যদি অস্ট্রেলিয়া সরকার দূতাবাস তেল আবিব থেকে জেরুসালেমে সরিয়ে নেয় তবে সে ক্ষেত্রে ইন্দোনেশিয়া চরম নেতিবাচক প্রতিক্রিয়া দেখাবে।